ҚАЗАҚСТАН РЕСПУБЛИКАСЫНЫҢ БІЛІМ

ЖӘНЕ ҒЫЛЫМ МИНИСТРЛІГІ

№11 ОРТА МЕКТЕБІ

**Қош бол, құтты Әліппе!**

 Өткізген:Байгабулова З.Ж.

 Жезқазған -2013ж

**Тақырыбы:Қош бол,құтты Әліппе!**

**Мақсаты:Оқушылардың алған білімдерін тиянақтау.Оқушылардың**

**белсенділігін,ұйымшылдығын**

 **нығайту.Бір-біріне жолдастық,достық сезімін**

**дамыту.адамгершілікке,достыққа**

**тәрбиелеу,эстетикалық талғам қалыптастыру.**

**Көрнекілігі:Интер.тақта,нақыл сөздер,баннер,шарлар,музыка.**

**Түрі:Ертеңгілік**

 **Барысы**

**І ұйымдастыру кезеңі**

**Мұғалім**

**Ғылымменен ұласқан,**

**Жас балаға нұр ашқан,**

**Әліппе-кітап ,тіл ашқан**

**Бар білімнің бастауы.**

**-Құрметті ата-аналар,ұстаздар,қадірменді қонақтар!**

**Бүгін сіздер 1ә сыныбының алғаш рет қолдарына қалам ұстап,әріп таныған оқулығы «Қош бол,құтты әліппе» атты ертеңгілігіне келіп отырсыздар!**

**Қош келдіңіздер!**

**Ортада «Бала тілегі» әні орындалады.**

**Осы кезде екі кішкентай жүргізуші Нұрасыл мен Айшабибі асыға жүгіріп, Алпамыс пен Аселді жүгіріп,ортаға алып шығады.**

**Әли мен Айшабибі:-Сіздер таң қалдыңыздар ма?**

**Алпамыс пен Асел-Иә.-Сендер кімсіңдер, балалар?**

**Әли мен Айшабибі:-Біз өзімізді таныстырайық.**

**-Менің досым Әли**

**-Менің досым Айшабибі.**

**Әли:-Сіздер бүгін бізде қонақтасыздар.**

**Айшабибі:- №11 мектептегі 1 ә сыныбының "Әліппемен қоштасу" кешіндесіздер.**

**Алпамыс пен Асел-Жақсы.**

**Әли:-Сіздердің алғашқы ұстаздарыңыз кім болды?**

**Алпамыс:-Біздің алғашқы ұстазымыз Зинагүл Жасынбекқызы болды.**

**Айшабибі: -Иә. Біздің де ұстазымыз Зинагүл Жасынбекқызы.**

**Асел: а,енді түсіндім,сендер бізден көмек сұрап тұрсыңдар.**

**Әли,Айшабибі: Ортаға өнерлерімізді салайық.Осы кешті бірге бастайық.**

**Алпамыс: Зинагуль Жасынбекқызы сендерді білімді,үлгілі,әдепті оқушы**

**етіп тәрбиелеп шығарады. Солай емес пе Асел?!**

**Асел:-Ия, оған біз кәміл сенеміз.Ол үшін мұғалімнің айтқан тілін жақсы тыңдауларыңыз керек. Сол кезде сендер білімді де,өнерлі де ,еліміздің патриоты болып шығасыздар.**

**Асел,Алпамыс,Әли,Айшабибі:Ендеше кешімізді бірге бастайық.**

**1-бастаушы Алпамыс: Сәлеметсіздер ме құрметті қонақтар,сіздерді әліппені бітіру мерекесіне арналған ертеңгілігмізді тамашалауға шақырамыз.**

**2-бастаушы Асел: Біз бүгін ерекше қуаныштымыз,өйткені алғаш хат танытып,сауатымызды ашқан «Әліппені» оқуға үйреткен алғаш ұстазымызға рақмет айтқымыз келеді.**

**3-бастаушы Әли: Біздер көп нәрсені:оқуды,жазуды,есеп шығаруды,үлкенді сыйлауды,кішіге қамқор болуды,елімізгі жақсылық жасауды үйрендік.**

**4-бастаушы Айшабибі: Балалар,біз сендерге бір жұмбақ жасырғымыз келіп тұр.Шешуге дайынсыңдар ма?**

**Алпамыс: Іші толы әріпке,**

 **Білімдегі жарық не?**

**Балалар: Болашаққа жол ашқан,**

 **Ол сүйікті ӘЛІППЕ!**

**Ән Әліппе**

**Асел: Бүгінгі күнді асыға күткен ата-аналардың,қонақтардың назарына бүлдіршіндердің әліппе туралы өлең жырларын ұсынамыз.**

**1-оқушы Базарбай**

 **Алғашында мектепке ,**

**Жасқана басып келіп ем.**

**Орыс тілім басымдау**

**Оны өзім де сезіп ем.**

**Енді міне оралды.**

**Туған тілім ойыма**

**Қадіріңді кеш білсем,**

**Қояр ем көптеп қалып мен**

**Туған тілде сөйлеткен**

**Өзіңсің ғой әліппем.**

**2-оқушы Алан**

 **Бар кітапқа бас болған,**

 **Әліппе ғылым анасы.**

 **Әліппеден басталған,**

 **Даналықтың данасы**

**3-оқушы**

**Менің атым Сұлтанбек**

 **Маған кім бар тең келер?**

 **Мақтанбаймын білем деп**

 **Таудай бірақ талабым.**

 **Білгір бала атанып,**

 **Келешекте өскенде**

 **Үлкен ғалым боламын**

**4-оқушы**

 **Әлібек**

 **Ең алғаш қолға алғанда әліппені**

 **Қызығып қарай бердім әріптерді**

 **Мен үшін сыры жұмбақ бұл кітаптың**

 **Ұстазым маған кілтін алып берді**

**5-оқушы Сырым**

 **Біз жазамыз ана деп,**

 **Біз жазамыз дана деп,**

 **Биік-биік таулар деп,**

 **Қызыл-жасыл баулар деп,**

 **Қаһарман ел қазақ деп,**

**Болашағы ғажап деп.**

**6-оқушы Нұрасыл**

 **Білімімізді сараптап,**

 **Өнерімізді көрдіңіз**

 **Әліппені аяқтап,**

 **Хат таныдық енді біз.**

 **Ширап іс пен сөзіміз,**

 **Өсті осылай өреміз.**

**Әжемізге өзіміз**

**Ертегі оқып береміз.**

**7-оқушы Ерсұлтан**

 **Әліппемен қош айтысып қаламыз,**

 **Енді қолға ана тілін аламыз.**

 **Ата-ана қуанышқа ортақ бол,**

 **Шықты міне,сауатты боп балаңыз.**

 **Бүкіл қазақ баласы дәріптеген**

 **Қоштаспақпыз сүйікті әліппемен**

 **Ризамыз бәрімізді таныстырған**

 **Сөз бен дыбыс,әр түрлі әріптермен**

**Әли : Ортада «Бәйтерек» тобы**

**Айшабибі: «Мектебім» әнін қарсы алыңыздар.**

**Алпамыс:Асел басқа да бүлдіршіндерге кезек берейік.**

**Асел: жақсы,ортада кішкентай бүлдіршіндер.**

**8-оқушы Камила**

**Отан-жерім,Отан суым,**

**Отан қуат,нәр береді.**

**Отан ұран,Отан-туым,**

**Отан мәңгі гүлденеді!**

**9-оқушы Санжар**

**Отан-сенің ата-анаң,**

**Отан-досың ,бауырың.**

**Отан-өлкең, астанаң,**

**Отан-аудан,ауылың.**

 **10- оқушы Айдар**

**Отан-тарих,Отан тіл,**

**Жасаған елің, ер халқың.**

**Отан-өлең,Отан-жыр,**

**Көтерген көкке ер даңқын...**

**11-оқушы**

**Отан-осы, достарым,**

**Көңілге мұны түйе біл.**

**«Отан» деп өс, жас қауым,**

**Оны ардақтап сүйе біл!**

**12-оқушы Ділназ**

**Тілейміз біз бар әлемде**

**Дос көп болсын жан ашыр**

**Ата-әже! Ата-ана!**

**Дос көп болсын жан ашыр**

**Тілейміз бар адамға**

**Жаңа бақыт,жаңа нұр.**

**Сүйікті ұстаз,достарым,**

**Құтты болсын тойларың!**

**Әли: Айшабибі біздің достарымыз тақпақты қалай шебер айтады.**

**Алпамыс:Ортада «Балдәурен» биі. Қол соғып тамашалап отырыңыздар.**

**Асел:Алпамыс Зина Жасынбекқызы біздің де ұстазымыз ғой , біздің шашуымыз ретінде сыныбымыздың әншісі қазір музыкалық колледждің І курс студенті Байжолова Әселді ортаға шақырайық.**

**Байжолова : тілек айтады.ән айтады.**

**Барлық бала билейді. Флеш моб**

**13-оқушы Рамазан**

**Ұстаз деген ұлағатты ұлы есім**

**Жылдар бойы басыңдыоған иерсің**

**Өмір берген ең алғаш анаң болса**

**Ал екінші ұстазым деп білерсің**

**14-оқушы Шоқан**

**Ұстаздың әр сөзінде даналық бар,**

**Үйреткен сан ғылымнан жаңалықтар**

**Елімнің болашағы-біз жас ұлан**

**Алдарыңда отыр міне, сан алыптар**

**15-оқушы Мөлдір**

**Атағым Алатаудай болып биік,**

**Тұрса да төбем өсіп көкке тиіп.**

**Алдыңда арқашанда тағзым етіп,**

**Тұрармын ұстазым деп басымды иіп.**

**16-оқушы Диас**

**Бас ием әркез мен де ұстазыма,**

**Өткізген біздерменен қыс жазына.**

**Мың рақмет,ұстаздар,аяулылар,**

**Бақыттымын биікке ұшқаныма!**

**Айшабибі: Ортада тағы бір ән аяулы ұстаздарға арналады,қарсы**

 **алыңыздар.**

**Әли: Құрметті қонақтар! Ендігі кезекті слайд тамашалауға берсек.**

**Алпамыс:Мектебіміздің директоры ұстаздардың ұстазы**

**Балқия Рахимбекқызына**

**сөз беріледі.Марапаттаулар болады.**

**Асел:Кәшкентай менің көмекшілерім енді б би тамашалайық.ір тамашалайық. «Шашу» биі қарсы алыңыздар.**

**Ата-ана комитеті сөз сөйлейді.**

**От шашу**

**Мұғалімнің қорытынды сөзі**

**Жүздеріңнен көрсем шаттық арайын,**

**Болсын солай әрбір күнің әр айың**

**Тойларыңыз құтты болсын ата-ана,**

**Тойларыңыз құтты болсын ағайын!**

 **Осымен біздің «Қош бол,құтты Әліппем!» атты ертеңгілігіміз аяқталды.**

**Тыңдап көңіл бөлгендеріңіз үшін үлкен рақмет.**

**Әр бала гүл сыйлайды.**